Тенис на Љетњим олимпијским играма 2012 — жене појединачно
Тениски турнир за жене у појединачној конкуренцији на Љетњим олимпијским играма 2012. у Лондону је одржан на теренима Свеенглеског клуба за тенис на трави и крокет у Вимблдону, у Лондону, од 28. јула до 4. августа 2012, што је било први пут од кад је тенис поново уврштен у програм Олимпијских игара да се игра на трави. Турнир је организовао Међународни олимпијски комитет (МОК) и Међународна тениска федерација (ИТФ), и био дио ВТА турнира. Сви мечеви су се играли на два добијена сета.